cyanic-selkie/wikianc huggingface dataset:
நடுநிலக்கடல், மத்திய கிழக்கு மற்றும் ஆப்பிரிக்க களம்
சிரியா மற்றும் லெபனான்
பிரான்சின் ஆப்பிரிக்கக் காலனிகளைப் போலவே அதன் ஆசியக் காலனிகளிலும் டி காலின் விடுதலைப் பிரெஞ்சுப் படைகளுக்கும் நாசி ஆதரவு விஷிப் படைகளுக்கும் மோதல்கள் நிகழ்ந்தன. சிரியா, லெபனான் ஆகிய பகுதிகள் விஷி அரசின் கட்டுப்பாட்டுக்கு வந்தன. அங்கு ஜெர்மானியர்களுக்கு படைத்தள வசதிகளை அமைத்துக் கொள்ள விஷி அரசு அனுமதி அளித்தது. மேலும் ஆங்கில-ஈராக்கியப் போரின் போது ஈராக்கில் போரிட்ட அச்சு படைப்பிரிவுகள் சிரியாவைத் தளமாகக் பயன்படுத்த முயன்றன. இக்காரணங்களால் நேச நாட்டு தளபதிகள் சிரியா மற்றும் லெபனான் மீது படையெடுத்து அவற்றை ஆக்கிரமிக்கத் திட்டமிட்டனர். ஜூன் 8, 1941 இல் இத்தாக்குதல் தொடங்கியது. நான்கு பிரிவுகளாக நேச நாட்டுப் படைகள் சிரியா மீது படையெடுத்தன.பாலஸ்தீனத்திலிருந்து டமாஸ்கஸ் மற்றும் பெய்ரூட் நோக்கி இரு படைப்பிரிவுகள் முன்னேறின. மேலும் ஈராக்கிலிருந்து வடக்கு மற்றும் மத்திய சிரியாவை இரு படைப்பிரிவுகள் தாக்கின. இவை தவிர கடல் வழியாகவும் வான் வழியாகவும் விஷி படைகளை நேச நாட்டுப் படைகள் தாக்கின. ஒரு மாத கால சண்டைக்குப் பின்னர் விஷி படைகள் சரணடைந்தன. சிரியா மற்றும் லெபனான் டி கோலின் விடுதலை பிரெஞ்சுப் படைகளின் கட்டுப்பாட்டில் வந்தது. 1943 மற்றும் 1944 இல் முறையே லெபனான் மற்றும் சிரியா இரண்டிற்கும் விடுதலை பிரெஞ்சுப் படைகள் சுதந்திரம் வழங்கின. விடுதலை அடைந்த இரு நாடுகளும் உடனடியாக அச்சு நாடுகள் மீது போர் சாற்றின.
கடற்போர்
1940ஆம் ஆண்டு மேற்குப் போர்முனையில் ஜெர்மானியத் தாக்குதல் ஆரம்பான பின்னால், இத்தாலி நேச நாடுகளுடன் போர் சாற்றியது. உடனடியாக நடுநிலககடலைக் கட்டுப்பாட்டில் கொண்டு வர இரு தரப்புகளும் மோதத் தொடங்கின. இரு தரப்புகளுக்கும் இப்போர்த்தொடரில் மூன்று முக்கிய குறிக்கோள்கள் இருந்தன. அவை:
பிரான்சு ஜெர்மானியப் படைகளிடம் சரணடைந்த பின்னால் அதன் வடக்கு ஆப்பிரிக்கக் காலனிகளில் நிறுத்தப்பட்டிருந்த பிரெஞ்சு கடற்படைப் பிரிவுகள் அச்சு வசமாகாதிருக்க அங்கிருந்த பிரெஞ்சு கப்பல்களை நெச நாட்டுக் கடற்படைகள் அழித்தன. அடுத்து வடக்கு ஆப்பிரிக்காவிலும் பால்கன் குடாப் பகுதிகளிலும் நடைபெற்ற தரைப்படை மோதல்களுக்கு ஆதரவாக தொடர்ந்து இரு தரப்பு கடல்-வான் படைகள் மோதிக்கொண்டன. 1941 இல் பால்கன் போர்த்தொடரில் அச்சு தரப்புக்கும் இரண்டு ஆண்டுகள் கழித்து வடக்கு ஆப்பிரிக்காவில் நேச நாடுகளுக்கும் வெற்றி கிட்டியது. இடையே மால்டா தீவினைக் கைப்பற்ற அச்சுப் படைகள் மேற்கொண்ட முயற்சி தோல்வியடைந்தது.
வடக்கு ஆப்பிரிக்கப் போர்முனையில் வெற்றி கண்ட நேசப் படைகள் 1943 இல் இத்தாலி மீது படையெடுத்தன. இத்தாலி சரணடைந்த பின்னால் இத்தாலிய வேந்தியக் கடற்படை இரண்டாகப் பிளவுபட்டு ஒரு பிரிவு நேச நாடுகளுக்கு ஆதரவாகவும் இன்னொரு பிரிவு நாசி ஜெர்மனிக்கு ஆதரவாகவும் போரிட்டன. 1944 இல் அச்சு கடல் மற்றும் வான்படைகள் மெல்ல அழிக்கப்பட்டு நேச நாட்டுப் படைகளின் கை ஓங்கியது. 1945இல் நேசப் படைகள் நடுநிலக்கடல் பகுதியில் முழு வான் மற்றும் கடல் ஆளுமை பெற்றன. மே 2, 1945 இல் இத்தாலியத் தீபகற்பத்தில் இருந்த ஜெர்மானியப் படைகள் சரணடைந்ததுடன் நடுநிலக்கடல் சண்டை முடிவுக்கு வந்தது.
மால்டா மற்றும் ஜிப்ரால்டர்
மால்டா தீவு நடுநிலக்கடலின் கடல்வழிகளையும் சரக்குப் போக்குவரத்தையும் கட்டுப்படுத்தக்கூடிய இடத்தில் அமைந்திருந்தது. அதனைக் கட்டுப்படுத்துவோர் நடுநிலக்கடல் சரக்கு போக்குவரத்திற்கு இடையூறு செய்ய இயலும். மே 1940 இல் வடக்கு ஆப்பிரிக்கப் போர்முனையில் போர் மூண்ட பின்னர் அங்கு சண்டையில் ஈடுபட்டுள்ள படைகளுக்கு நடுநிலக்கடல் வழியாகத் தளவாடங்களை வழங்குதல் அவசியமானது. இதனால் மால்டாவின் முக்கியத்துவம் மேலும் அதிகரித்தது. மால்டா நேச நாட்டுக் கட்டுப்பாட்டில் உள்ளவரை வடக்கு ஆப்பிரிக்காவில் வெற்றி கடினம் என்பதை உணர்ந்த அச்சு தளபதிகள் அதனைக் கைப்பற்ற முயன்றனர். வான்வழியாக தொடர்ந்து குண்டுவீசியும், கடல்வழிகளை அடைத்து முற்றுகையிட்டு மால்டா மக்களைப் பட்டினி போடுவதன் மூலமும் அத்தீவைக் கைப்பற்ற அச்சுப் படைகள் முயனறன.
ஜூன் 1940 இல் இத்தாலிய வான்படையும் கடற்படையும் மால்டா முற்றுகையைத் தொடங்கின. ஜனவரி 1941 இல் இத்தாலியர்களால் தனித்து மால்டாவைக் கைப்பற்ற இயலாது என்பதை உணர்ந்த நாசி ஜெர்மனியின் தளபதிகள், அத்தீவைத் தாக்கை தங்கள் வான்படையான லுஃப்ட்வாஃபேவை அனுப்பினர். லுஃப்ட்வாஃவேவின் வரவு மால்டா முற்றுகையைத் தீவிரப்படுத்தியது. வான் ஆதிக்கம் பெற்றிருந்த லுஃப்ட்வாஃபே குண்டுவீசி வானூர்திகள் மால்டா இலக்குகள் மீதும் அப்பகுதியில் காவலுக்கிருந்த பிரித்தானியக் கடற்படைக் கப்பல்கள் மீதும் தொடர்ந்து குண்டுவீசித் தாக்கின. மே 1941 வரை நடந்த முதல் கட்ட மோதல்களில், அச்சு வான்படைகள் பெரு வெற்றி பெற்றன. நடுநிலக்கடல் பகுதியில் நேச நாட்டு சரக்குக் கப்பல் போக்குவரத்து அடியோடு நின்று போனது. மால்டாவின் பொதுமக்கள் நகரங்களை விட்டு வெளியேறி ஊர்ப்புறங்களுக்கு அகதிகளாக இடம்பெயர்ந்தனர். ஏப்ரல் 1941 இல் பால்கன் போர்த்தொடர் ஆரம்பமானதால், ஜெர்மானியர்களின் கவனம் சிதறியது. அதில் பங்கேற்பதற்காகப் மால்டாவிலிருந்து பல லுஃப்ட்வாஃபே வான்படைப்பிரிவுகள் பால்கன் குடாப் பகுதிக்கு திருப்பி விடப்பட்டன. இதனால் மால்டா மீதான ஜெர்மானிய வான்தாக்குதல்களின் தீவிரம் வெகுவாகக் குறைந்து விட்டது. இதனால் ஜூன் - நவம்பர் 1941 இல் மால்டா முற்றுகையின் போக்கு நேச நாடுகளுக்கு சார்பாகத் திரும்பியது. மீண்டும் மால்டாவைக் கைப்பற்ற ஜெர்மானியப் படைகள் கடுமையாக முயன்றன. 1942 நடுப்பகுதியில் நடந்த கடுமையான மோதல்களில் அவை தோற்கடிக்கப்பட்டதால் மால்டா முற்றுகையைக் கைவிட்டன.
அட்லாண்டிக் பெருங்கடலில் இருந்து நடுநிலக்கடலுக்குள் கப்பல்கள் செல்லும் இடத்தில் அமைந்திருந்த ஜிப்ரால்டர் தீவு பிரித்தானியக் கட்டுப்பாட்டில் இருந்தது. 1940-43 காலகட்டத்தில் அச்சுப் படைகளால் பலமுறை தாக்கப்பட்டது. வடக்கு ஆப்பிரிக்க மற்றும் மால்டா மோதல்களுக்கு தளவாட வழங்கல் ஒருங்கமைப்புத் தளமாகவும் நேச நாட்டுப் படைகளுக்குப் பயன்பட்டது.
பால்கன் போர்த்தொடர்
முசோலினியின் பெரும் இத்தாலியப் பேரரசு அமைக்கும் ஆசை காரணமாகவும் ஜெர்மனியின் சோவியத் ஒன்றியத்தின் மீதான படையெடுப்புக்கு பால்கன் குடாப் பகுதி நாடுகளின் துணை தேவைப்பட்டதாலும் அச்சுப் படைகள் பால்கன் குடா நாடுகள் மீது படையெடுத்தன. பல்கேரியா, ரொமேனியா போன்ற கிழக்கு ஐரோப்பிய நாடுகள் எதிர்ப்பின்றி அச்சுக் கூட்டணியில் இணைந்து விட்டன. யுகோஸ்லாவியா, கிரீசு ஆகிய நாடுகள் அச்சு நாடுகளுக்கு இணங்க மறுத்ததால் பால்கன் போர்த்தொடர் மூண்டது.
இத்தாலி கிரீசை சரணடைந்து தனது மேலாண்மையை ஏற்றுக் கொள்ள வற்புறுத்தியது. கிரேக்கர்கள் இத்தாலியின் சரணடைவு ஆணையை நிராகரித்து விட்டதால் அக்டோபர் 28, 1940ல் இத்தாலியப் படைகள் கிரீசு மீது படையெடுத்தன. ஒரு மாத காலத்துக்குள் இத்தாலியப் படையெடுப்பை முறியடித்து விட்டன. நவம்பர் 14ம் தேதி ஒரு பெரும் எதிர்த் தாக்குதலையும் தொடங்கின. அடுத்த சில மாதங்களுக்கு அல்பேனிய - கிரீசு எல்லையில் கடும் சண்டை நடந்தது. ஆனால் எத்தரப்புக்கும் தெளிவான வெற்றி கிட்டாமல் தேக்க நிலை உருவானது. இத்தாலியால் தனியாக கிரீசைத் தோற்கடிக்க இயலாது என்பதை ஒப்புக்கொண்ட முசோலினி, இட்லரின் உதவியை நாடினார். இட்லரின் ஆணைப்படி முசோலினிக்கு உதவ ஜெர்மானியப் படைகள் ஏப்ரல் 6ம் தேதி கிரீசு மீது படையெடுத்தன. ஏப்ரல் 6, 1941 அன்று ஜெர்மானியப் படைகள் யுகோசிலாவியா மீதும் கிரீசு மீதும் ஒரே நேரத்தில் படையெடுத்தன. அங்கேரி, பல்கேரியா, ரொமேனியா ஆகிய மூன்று நாடுகளில் இருந்து மூன்று புறங்களில் இருந்து ஜெர்மானியப் படைகள் யுகோசியாவியாவைத் தாக்கின. அடுத்த பதினோரு நாட்களில் யுகோசிலாவியப் படைகளை எளிதில் முறியடித்த அச்சுப் படைகள் பெல்கிரேடை சுற்றி வளைத்தன. ஏப்ரல் 17 அன்று யுகோசிலாவியா சரணடைந்தது.
யுகோசிலாவியா மீது படையெடுத்த அன்றே கிரீசையும் ஜெர்மானியப் படைகள் தாக்கின. கிரீசுடன் பாதுகாப்பு ஒப்பந்தம் செய்திருந்த பிரிட்டன் தனது படைகளையும் பொதுநலவாயப் படைகளையும் கிரேக்கப் படைகளின் உதவிக்கு அனுப்பியது. ஆனால் ஜெர்மானியப் படைபலத்தைச் சமாளிக்க முடியாமல் நேச நாட்டுப் படைகள் பின்வாங்கின. மூன்று வார சண்டைக்குப் பின்னர் ஜெர்மானியப் படைகள் பெருவெற்றி பெற்றன. கிரீசிலிருந்த பிரித்தானியப் படைகள் பின்வாங்கி கடல்வழியாகத் தப்பின. கிரேக்கத் தலைநகர் ஏதென்சின் வீழ்ச்சியுடன் ஏப்ரல் 30ம் தேதி கிரீசு சண்டை முடிவுக்கு வந்தது. கிரேக்க அரசும், மன்னர் இரண்டாம் ஜார்ஜும் தலைநகர் ஏதென்சை விட்டு வெளியேறி கிரீட் தீவுக்கு இடம் பெயர்ந்தனர். அடுத்து கிரீட் தீவினை ஜெர்மானியர்கள் தாக்கினர். பிரித்தானியக் கடற்படை பெரும் பலத்துடன் தீவினைப் பாதுகாத்ததால் வான்வழியாக படைகளைத் தரையிறக்கி கிரீட்டைக் கைப்பற்ற ஜெர்மானியர்கள் முயன்றனர். மே 20, 1941ல் கிரீட் மீதான ஜெர்மானியத் தாக்குதல் தொடங்கியது. ஃபால்ஷிர்ம்யேகர் என்றழைக்கப்பட்ட ஜெர்மானிய வான்குடைப் படைப்பிரிவுகள் வானூர்தி வழியாக கிரீட்டின் பல பகுதிகளில் தரையிரங்கி பல முக்கிய இடங்களைக் கைப்பற்றின. அவற்றை சமாளிக்க முடியாத நேச நாட்டுத் தளபதிகள் கிரீட்டிலிருந்து பின் வாங்க முடிவு செய்தனர். கிரீட்டிலிருந்த நேச நாட்டுப் படைகள் கடல்வழியாக எகிப்துக்குக் காலி செய்யப்பட்டன. கிரேக்க அரசர் இரண்டாம் ஜார்ஜும் கிரீட்டிலிருந்து தப்பினார். ஜூன் 1ம் தேதி கிரீட்டில் எஞ்சியிருந்த கிரேக்க மற்றும் நேச நாட்டுப் படைகள் சரணடைந்து கிரீட் சண்டை முடிவுக்கு வந்தது.
இத்தாலி
வடக்கு ஆப்பிரிக்கப் போர்முனையில் வெற்றி பெற்ற நேச நாட்டு படைகள் அடுத்து நடுநிலக்கடல் பகுதி முழுவதிலும் ஆதிக்கம் செலுத்த விரும்பின. இதற்காக இத்தாலி மீது படையெடுத்தன. ஜூலை 1943ல் இத்தாலிக்கு தெற்கே உள்ள சிசிலி தீவு மீதான படையெடுப்புடன் இத்தாலியப் போர்த்தொடர் ஆரம்பமானது. சிசிலி கைப்பற்றப்பட்டவுடன் இத்தாலிய மூவலந்தீவின் மீது செப்டமப்ர் 1943ல் படையெடுப்பு நிகழ்ந்தது. இப்படையெடுப்பால் இத்தாலியில் பெரும் அரசியல் மாற்றங்கள் ஏற்பட்டன. போரில் ஏற்பட்ட தொடர் தோல்விகளால் இத்தாலிய மக்கள் சர்வாதிகாரி முசோலினி மீது அதிருப்தி கொண்டிருந்தனர். அவரது சக பாசிச அதிகாரிகள் அவரை முதலில் சர்வாதிகாரிப் பதவியில் இருந்து நீக்கினர். பின்பு அச்சுக் கூட்டணியிலிருந்து விலகி நேச நாட்டுக் கூட்டணியில் இத்தாலியை இணைத்து விட்டனர். எனினும் ஜெர்மனி முசோலினி தலைமையில் “இத்தாலிய சமூக அரசு” என்ற நாடு கடந்த கைப்பாவை அரசை உருவாக்கியது. இத்தாலியின் கட்டுப்பாட்டிலிருந்து பகுதிகளை ஜெர்மானியப் படைகள் ஆக்கிரமித்தன. இத்தாலியர்கள் இரு தரப்புகளாகப் பிளவுண்டு முசோலினி தலைமையில் ஒரு சிறு படை ஜெர்மானியர்களுக்கு ஆதரவாக நேச நாட்டுப் படைகளையும், இத்தாலிய அரசுப் படைகளையும் எதிர்த்துப் போரிட்டது. படையெடுப்பு தொடங்கி சில மாதங்களுள் தெற்கு இத்தாலியைக் கைப்பற்றிய நேச நாட்டுப் படைகள் மெதுவாக வடக்கு நோக்கி முன்னேறின. சுமார் இரு ஆண்டுகள் தொடர்ந்து நிகழ்ந்த மோதல்களில் மத்திய மற்றும் வடக்கு இத்தாலியின் பெரும் பகுதி நேச நாட்டு வசமானது. ஜெர்மானியர்கள் வரிசையாகப் பல அரண்கோடுகளை அமைத்து பாதுகாவல் போர் உத்திகளைக் கையாண்டதால் நேச நாட்டுப் படை முன்னேற்றம் மெதுவாக நடைபெற்றது. மே 1945ல் ஐரோப்பாவில் இரண்டாம் உலகப் போர் முடிவடைந்து ஜெர்மனி சரணடைந்த போது இத்தாலியில் எஞ்சியிருந்த ஜெர்மானியப் படைகளும் சரணடைந்தன.
தெற்கு பிரான்சு
ஜூன் 1944ல் நார்மாண்டிச் சண்டையுடன் நேச நாடுகளின் நாசி ஐரோப்பாவின் மீதான படையெடுப்பு தொடங்கியது. அடுத்த இரு மாதங்களில் நேச நாட்டுப் படைகள் வேகமாக முன்னேறி பிரான்சின் பல பகுதிகளைக் கைப்பற்றின. ஆனால் பிரான்சிலுள்ள படைகளுக்குத் தேவையான தளவாடங்களை இறக்குமதி செய்ய போதுமான துறைமுக வசதிகள் நேச நாட்டுப்படைகளிடம் இல்லை. இதற்காகத் தெற்கு பிரான்சிலிருந்த மார்சே துறைமுகத்தைக் கைப்பற்ற டிராகூன் நடவடிக்கை நடத்தப்பட்டது. 1944, ஆகஸ்ட் 15ம் தேதி ஆல்ஃபா, டெல்டா, காமெல் என்று குறிப்பெயரிடப்பட்டிருந்த பிரான்சின் தெற்குக் கடற்கரைப் பகுதிகளில் படைகள் தரையிறங்கத் தொடங்கின. தரையிறங்கும் படைகளுக்கு உதவியாக வான்குடை வீரர்கள் ஜெர்மானிய பீரங்கித் தளங்களைத் தாக்கி அழித்தனர். பல நேச நாட்டுப் போர்க்கப்பல்களும் ஜெர்மானியப் பாதுகாப்பு நிலைகளின் மீது பீரங்கித் தாக்குதல் நடத்தின. உள்ளூர் பிரெஞ்சு எதிர்ப்பு படையினரும் ஜெர்மானியப் பாதுகாவல் படைகளைத் தாக்கினர். இந்த பகுதியில் முன்பு நிறுத்தப்படிருந்த ஜெர்மானியப் படைகளின் பெரும் பகுதி வடபிரான்சு போர்முனைக்கு அனுப்பப்பட்டிருந்ததால், ஜெர்மானியர்களிடமிருந்து பெரிதாக எதிர்ப்பு ஒன்றும் இல்லை. முதல் நாளன்றே 94,000 படை வீரர்களும், 11,000 வண்டிகளும் பிரான்சு மண்ணில் தரையிறங்கி விட்டன. அவை விரைவாக இருபது கிலோ மீட்டர் வரை முன்னேறி தாக்குதல் பகுதியைத் தங்கள் கட்டுப்பாட்டிற்குள் கொண்டுவந்தன.
மேற்கோள்கள்
பகுப்பு:நடுநிலக்கடல் களம் (இரண்டாம் உலகப் போர்)
சர்வதேச அடிமை முறை ஒழிப்பு தினம்
சர்வதேச அடிமைத்தளை ஒழிப்பு தினம் (International Day for the Abolition of Slavery) ஐக்கிய நாடுகள் பொது சபையால் அறிவிக்கப்பட்டு ஒவ்வொரு ஆண்டும் டிசம்பர் 2 ம் தேதி கொண்டாடப்படும் தினம் ஆகும். இந்த தினம் முதன் முதலில் 1986 ஆம் ஆண்டு கொண்டாடப்பட்டது.
புழுங்கல் அரிசி
thumb| புழுங்கல் அரிசி thumb|நைஜீரியாவில் புழுங்கல் அரிசி தயார் செய்யும் பென் thumb|Prepared parboiled rice புழுங்கல் அரிசி (என்று அழைக்கப்படும் வேகவைக்கப்பட்ட அரிசி) என்பது ஓரளவு வேகவைத்த  நெல்லிடமிருந்து  உமியானது தனியாகப் பிரிக்கப்பட்டு தயாரிக்கப்படும் அரிசி ஆகும். நெல் அவித்தலில் மூன்று அடிப்படை படிகள் உள்ளன, அவை ஊறவைத்தல், வேகவைத்தல் மற்றும் உலர்த்துதல் ஆகும். இந்த வழிமுறைகள் மூலம்  அரிசியை கைகளினால் எளிதாக குத்திப் பிரிக்கமுடியும் ஆனால் எந்திரங்களால் எளிதாக பிரிக்க இயலாது. உலகில் உற்பத்தியாகும் சுமார் 50% நெல்  வேகவைக்கப்படுகிறது. இந்த செயல்முறை உலகம் முழுவதும் பல நாடுகளில் நடைமுறையில் உள்ளன,  அவை இந்தியா, பங்களாதேஷ், பாகிஸ்தான், மியான்மர், மலேசியா, நேபாளம், இலங்கை, தாய்லாந்து, தென் ஆப்ரிக்கா, இத்தாலி, ஸ்பெயின், நைஜீரியா, தாய்லாந்து, சுவிட்சர்லாந்து, அமெரிக்கா மற்றும் பிரான்ஸ்.
சான்றுகள்
பகுப்பு:நெல் வகைகள்
பரக்கலக்கோட்டை
தஞ்சாவூர் மாவட்டத்தின், பட்டுக்கோட்டை வட்டதிற்கு உட்பட்ட ஒரு கிராமம் பரக்கலக்கோட்டை. பட்டுக்கோட்டையிலிருந்து நாகப்பட்டிணம் செல்லும் நெடுஞ்சாலையில் 12 கி.மீ தொலைவில் இவ்வூர் அமைந்துள்ளது. இந்த ஊர், பட்டுக்கோட்டை சட்டமன்ற தொகுதியின் கீழும், தஞ்சாவூர் நாடாளுமன்ற தொகுதியின் கீழும் வருகின்றது. தென் சிதம்பரம் எனப்படும் புகழ்பெற்ற சிவன்கோயில் இவ்வூரில் அமைந்துள்ளது.
மேற்கோள்
பகுப்பு:பட்டுக்கோட்டை வட்டத்திலுள்ள ஊர்கள்
யாளி வாகனம்
யாளி வாகனம் என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும். இந்து சமய புராணங்களிபடி யாளி துர்க்கைக்கு உரிய வாகனம் ஆகும். எனினும் சிவபெருமான், திருமால் ஆகியோருக்கு வாகனமாக கோயில்களில் பயன்படுத்தப்படுகின்றன.
வாகன தத்துவம்
ஆளி என்றும் யாளி என்றும் அழைக்கப்படும் உயிரினம் யானையைக் கொல்லும் அளவிற்கு வலிமையானதாக சித்தரிக்கப்படுகிறது. சிம்ம யாளி, மகர யாளி, யானை யாளி என்று மூன்று வகைகள் இருந்தாலும் யானை யாளியே வாகனமாக பயன்படுத்தப்படுகின்றன.
சிவபெருமானை ஆளியின் மீது அமர்த்தி விழா காண்பவர் அரச போகத்தை அடைந்து சுகமாக இருப்பதுடன் அனைவரையும் அடக்கி ஆளும் வல்லமையைப் பெறுவர் என்று நம்புகின்றனர்.
இவற்றையும் காண்க
பகுப்பு:இந்து சமய கோயில் வாகனங்கள்
மணிப்பூர் தொழில்நுட்ப பல்கலைக்கழகம்
மணிப்பூர் தொழில்நுட்ப பல்கலைக்கழகம் (Manipur Technical University) என்பது இந்தியாவின் மணிப்பூர், இம்பாலில் அமைந்துள்ள ஒரு மாநில பல்கலைக்கழகம் ஆகும். இது மணிப்பூர் மாநிலத்தின் முதல் பல்கலைக்கழகம். இந்த மணிப்பூர் தொழில்நுட்பப் பல்கலைக்கழகச் சட்டம், 2016 மூலம் ஏப்ரல் 23, 2016 அன்று நிறுவப்பட்டது. இந்த பல்கலைக்கழகம், மணிப்பூர் ஆளுநர் வி. சண்முகநாதனால் ஆகத்து 5, 2016 அன்று முறையாகத் திறந்து வைக்கப்பட்டது.
இந்தப் பல்கலைக்கழகம் ''பி. டெக்.'' குடிமுறைப் பொறியியல், இயந்திரப் பொறியியல், மின் பொறியியல், மின்னணு பொறியியல் மற்றும் கணினி அறிவியல் தொழில்நுட்பம் ஆகிய படிப்புகளை வழங்குகிறது.
வெளி இணைப்புகள்
பகுப்பு:Coordinates on Wikidata பகுப்பு:மணிப்பூரில் கல்வி
ஓஸ்கே யாகிசு
ஓஸ்கே யாகிசு (Özge Yağız) (பிறப்பு: 10 ஏப்ரல் 1997) என்பவர் துருக்கிய நாட்டு தொலைக்காட்சி நடிகை ஆவார். இவர் 2017 ஆம் ஆண்டு 'அடேனி சென் கோய்' என்ற தொடர் மூலம் நடிப்புத் துறைக்கு அறிமுகமானார். அதை தொடர்ந்து 2019 ஆம் ஆண்டு யெமின் என்ற தொடரில் கதாநாயகியாக 'ரெய்ஹான்' என்ற கதாபாத்திரத்தில் நடித்தார். இந்த தொடர் அவருக்கு மிகப்பெரிய வெற்றியையும் புகழையும் கொடுத்தது.
வாழ்க்கை மற்றும் தொழில்
ஓஸ்கே யாகிசு 10 ஏப்ரல் 1997 இல் துருக்கியில் இசுதான்புல் நகரில் பிறந்தார். இவர் தனது கல்வியை பாக்கன்ட் பல்கலைக்கழகத்தில் தொடர்பு அறிவியலில் பட்டம் பெற்றார். 2017 ஆம் ஆண்டு 'அடேனி சென் கோய்' என்ற தொடரின் மூலம் சின்னத்திரையில் அறிமுகமானார், அதை தொடர்ந்து 2019 ஆம் ஆண்டு யெமின் என்ற தொடரில் கதாநாயகியாக நடித்தார். இந்த தொடரில் இவருக்கு ஜோடியாக நடிகர் கோக்பெர்க் திமிர்சி என்பவர் நடித்தார். இருவரின் நடிப்பு பலரால் விருப்பப்பட்டது. அதை தொடர்ந்து 2020 ஆம் ஆண்டு 'சொல் யனிம்' என்ற தொடரில் சீரா என்ற கதாபாத்திரத்தில் நடித்தார்.
வெளி இணைப்புகள்
பகுப்பு:1997 பிறப்புகள் பகுப்பு:வாழும் நபர்கள் பகுப்பு:துருக்கிய தொலைக்காட்சி நடிகைகள்
தமிழ்நாடு அரசின் அமைப்புகள்
தமிழ் நாடு அரசு அமைப்புகள், நிறுவனங்கள் மற்றும் இணையங்களின் பட்டியல்
இப்பட்டியல் தமிழ் நாடு அரசு கட்டுப்பாட்டில் இயங்கும் சிலவற்றை உள்ளடக்கியதாகும்:
தொழிலாளர் மற்றும் வேலைவாய்ப்பு
திமுக ஆட்சியில் கொண்டு வரப்பட்ட வாரியங்கள். (தொகுப்பு: அடையாளம் பதிப்புக்குழு)
2.	தமிழ்நாடு கட்டுமானத் தொழிலாளர் நல வாரியம்,
3.	தமிழ்நாடு உடலுழைப்புத் தொழிலாளர் நல வாரியம்,
4.	தமிழ்நாடு ஆட்டோ ரிக்சா மற்றும் வாடகை ஊர்தி ஒட்டுனர் நல வாரியம்,
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1975
தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1975 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் '1975 ஆம் ஆண்டிற்கான சிறந்த நூல்கள்' மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.
தமிழ்நாடு அரசின் அமைப்புகள்
தொழிலாளர் மற்றும் வேலைவாய்ப்பு
6.	தமிழ்நாடு முடிதிருத்துவோர் நல வாரியம்.
7.	தமிழ்நாடு தையல் தொழிலாளர் நல வாரியம்,
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1975
பகுப்பு:தமிழ் வளர்ச்சிக்கான சிறந்த நூல் பரிசுகள் பகுப்பு:1975 விருதுகள்
தமிழ்நாடு அரசின் அமைப்புகள்
தொழிலாளர் மற்றும் வேலைவாய்ப்பு
8.	தமிழ்நாடு கைவினைத் தொழிலாளர் நல வாரியம்,
9.	தமிழ்நாடு பனைமரத் தொழிலாளர் நல வாரியம்,
10.	 தமிழ்நாடுகைத்தறி மற்றும் கைத்தறி பட்டு நெய்யும் தொழிலாளர் நல வாரியம்,
11.	தமிழ்நாடு காலணி தோல் பொருட்கள் ‘தொழிலாளர் நல வாரியம்
12.	தமிழ்நாடு ஓவியர் நல வாரியம்,
13. தமிழ்நாடு பொற்கொல்லர் நல வாரியம்,
14. தமிழ்நாடு மண்பாண்டத் தொழிலாளர் நல வாரியம்,
15. தமிழ்நாடு வீட்டுப் பணியாளர் நல வாரியம்,
16. தமிழ்நாடு விசைத்தறி நெசவாளர் நல வாரியம்,
செறிபொருள் ஏற்றி
செறிபொருள் ஏற்றி (Condensate pump) என்பது வெப்ப பரிமாற்றம் மூலம் நீராவி நிலையிலிருந்து நீராக மாறிய நீரை அல்லது வாயு நிலைமயிலிருந்து திரவ நிலைக்கு மாறிய திரவத்தை ஒரு இடத்தில் இருந்து மற்றொரு இடத்திற்கு மாற்ற உதவும் ஏற்றியாகும். இது மின் நிலையங்களில் அதிகமாக உபயோகப்படுத்தப்படுகிறது.மேலும் வெப்பவேற்றம், காற்றோட்டம், குளிர்பதனம் ஆகியவைகளிலும் பயன்படுத்தப்படுகிறது.
தமிழ்நாடு அரசின் அமைப்புகள்
தொழிலாளர் மற்றும் வேலைவாய்ப்பு
17. தமிழ்நாடு பாதையோர வணிகர்கள் மற்றும் கடைகள் மற்றும் நிறுவனங்களில் பணிபுரியும் தொழிலாளர்கள் நல வாரியம்,
செறிபொருள் ஏற்றி
பயன்கள்
பகுப்பு:கருவிகள் பகுப்பு:பாய்ம இயக்கவியல்
தமிழ்நாடு அரசின் அமைப்புகள்
தொழிலாளர் மற்றும் வேலைவாய்ப்பு
18. சமையல் கலைஞர்கள் நல வாரியம்,
19. தமிழ்நாடு கேபிள்டிவி தொழிலாளர்கள் நல வாரியம்.
20. தமிழ்நாடு நாட்டுப்புறக் கலைஞர்கள் நல வாரியம்,
21. தமிழ்நாடு சீர்மரபினர் நலவாரியம்,
22. தமிழ்நாடு நரிக்குறவர் நல வாரியம்,
23. தமிழ்நாடு கிராமக் கோவில் பூசாரிகள் நல வாரியம்,
24.தமிழ்நாடு மாற்றுத்திறனாளிகள் நல வாரியம்,
26. தமிழ்நாடு பழங்குடியினர் நல வாரியம்,
27. தமிழ்நாடு தூய்மைப்பணிபுரிவோர் நல வாரியம்,
30. தமிழ்நாடு புதிரை வண்ணார் நல வாரியம்,
31. தமிழ்நாடு திரைப்படத் துறையினர் நல வாரியம்,
33.தமிழ்நாடு கதர் நூல் நூற்போர் மற்றும் நெசவாளர் நல வாரியம்,
34. தமிழ்நாடு பாரம்பரிய மருத்துவர் நல வாரியம்,
35. தமிழ்நாடு பதிப்பாளர்கள், புத்தக விற்பனையாளர்கள் மற்றும் பணியாளர் நல வாரியம்,
36. தமிழ்நாடு ஆவண எழுத்தர் நல வாரியம்.
செயல்படாத அமைப்புகள்
கீழ் கண்டவை தமிழ் நாடு அரசின் செயல்படாத அமைப்புகள்
தீத்தாண்டபட்டு ஊராட்சி
தீத்தாண்டபட்டு ஊராட்சி (Theethandapattu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செங்கம் வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2809 ஆகும். இவர்களில் பெண்கள் 1361 பேரும் ஆண்கள் 1448 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காயத்ரி ஜெயராமன்
காயத்ரி ஜெயராமன் இந்தியத் திரைப்பட நடிகையாவார். ஒரு சோப்பு கம்பெனி நடத்திய மிஸ் சென்னை அழகிப் போட்டியில் வென்று அப்படியே மாடலிங்கில் நுழைந்து, மனதைத் திருடி விட்டாய் மூலம் தமிழ் சினிமாவுக்கு வந்தவர் காயத்ரி ஜெயராம்.இவர் தமிழ், கன்னடம், தெலுங்கு, மலையாளம் போன்ற மொழி திரைப்படங்களில் நடித்துள்ளார்.
சினிமா வாழ்வும், சொந்த வாழ்க்கையும்
2001 இல் நீலா என்ற கன்னட படத்திலும் ,அசோகா என்ற இந்தி படத்தில் கரீனா கபூருடனும் ,மனதை திருடி விட்டாய் என்ற தமிழ் படத்திலும் நடித்தார். நீலா வெற்றி வாகை சூடியது .மனதை திருடி விட்டாய் படத்தில் மஞ்சக் காட்டு மைனா பாட்டில் அவர் போட்ட ஆட்டமும், குலுங்கிய குலுக்கலும் காயத்ரிக்கு ரசிகர் வட்டத்தை சேர்த்து விட்டது. தமிழில் வாய்ப்புகள் குறைந்தபோது மலையாளத்துக்குத் தாவினார் காயத்ரி. பின்னர் சன் டிவி உள்ளிட்ட சில தொலைக்காட்சிகளில் காம்பியராகவும் பணியாற்றிப் பார்த்தார் 2002 இல் வெளியான ஏப்ரல் மாதத்தில் முக்கிய வேடத்தில் தோன்றினார். வசீகரா படத்திலும் தோன்றினார் .பின்னர் சின்னத்திரையிலும் நடித்தார்.
எல்லாம் முடிந்த பின்னர் அவர் ஸ்கூபா டைவிங் பயிற்சியாளராக மாறினார். சிங்கப்பூரில் உள்ள ஒரு ஹோட்டலில் ஸ்கூபா டைவிங் பயிற்சியாளராக சில காலம் பணியாற்றினார்.பின்னர் அந்தமானில் உள்ள ஒரு ரிசார்ட்டில் ஸ்கூபா டைவிங் பயிற்சியாளராக பணியாற்ற ஆரம்பித்தார். அப்போதுதான் அந்த ரிசார்ட்டின் உரிமையாளர் சமீத்துக்கும், காயத்ரிக்கும் காதல் மூண்டது.இரண்டு வருடங்களாக இருவரும் தீவிரமாக காதலித்து வந்தனர். பின்னர் இரு வீட்டார் சம்மதத்துடன் 2007 மே 13ம் தேதி காலை 7.30 மணிக்கு இருவருக்கும் அந்தமானில் உள்ள ஹேவ்லாக் தீவில் சமித்  சவ்ஹ்னி என்பாரை  மணந்தார். ,அங்கு ஸ்கூபா டைவிங் பள்ளி ஒன்றை நிர்வகித்து வருகிறார்.
.
வெளி இணைப்பு
பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1984 பிறப்புகள் பகுப்பு:தமிழ்த் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:இந்திய நடிகைகள் பகுப்பு:1974 பிறப்புகள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள்
கனடிய ஜனநாயக தமிழ்ப் பண்பாட்டு ஒன்றியம்
கனடிய ஜனநாயக தமிழ்ப் பண்பாட்டு ஒன்றியம் (Canadian Democratic Tamil Cultural Association ) என்பது விடுதலைப் புலிகளுக்கு சார்பான கனடிய தமிழர் அமைப்புகளுக்கு மாற்றாக 2008 ஆண்டில் அமைக்கப்பட்ட அமைப்பு ஆகும். இதன் தலைவராக Dr. சாம் ராசேந்திரன் செயற்படுகிறார். இன்னொமொரு முக்கிய செயற்பாட்டாளர் லெனின் பென்டிக் (Lenin Benedict) ஆவார். இலங்கை அரசு, சிங்கள மக்கள், புலி எதிர்ப்பு ஈழ இயக்கங்கள் என பல தரப்பட்ட அமைப்புகளுடன் இது தொடர்புகளை பேணி, புலிகளுக்கு எதிரான பரப்புரையையும் செயற்பாடுகளையும் முன்னெடுக்கிறது. சனவரி 2009 இல் புலிகளின் தோல்விகளுக்கு பின்பு கனடிய பொது ஊடகங்ளில் இலங்கை அரசுக்கு சார்பாக்க இவர்கள் பரப்புரையை மிகவும் ஆர்வத்துடனும் வெளிப்படையாகவும் மேற்கொள்கிறார்கள். இலங்கை அரசு மேற்கொண்டுவரும் தமிழர் இனவழிப்பு தொடர்பாக இவர்கள் எந்த நடவிடிக்கைகளையும் எடுக்கவில்லை என்பது குறிப்பிடத்தக்கது. ஒப்பீட்டளவில் கனேடியத் தமிழர் மத்தியில் இந்த அமைப்புக்கான ஆதரவு மிகச் சிறியதே.
வெளி இணைப்புகள்
பகுப்பு:கனடியத் தமிழர் அமைப்புகள் பகுப்பு:விடுதலை புலிகள் மீது விமர்சனங்கள்
முகுசின் கமால்
முகுசின் கமால் (Mohsin Kamal, பிறப்பு: சூன் 16. 1963), ஒரு பாக்கித்தானியத் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984 இலிருந்து 1994 வரை பாக்கித்தான் அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1963 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
உலகளாவிய வலைச் சேர்த்தியம்
திம் பேர்னேர்சு-லீ நிறுவி வழிநடத்தி வரும் இச்சேர்த்தியம், உலகளாவிய வலைக்குச் செந்தரங்களை உருவாக்குவதற்கு என்றே முழு நேரப் பணியாளர்களைக் கொண்ட பல்வேறு உறுப்பு நிறுவனங்களால் ஆனது. ஆகத்து 11, 2015 நிலவரப்படி, உலகளாவிய வலைச் சேர்த்தியத்தில் 391 உறுப்பினர்கள் இருந்தனர்.
செந்தரம் உருவாக்கும் பணி தவிர, உலகளாவிய வலைச் சேர்த்தியம் அது தொடர்பான கல்வி, பரப்புரை, மென்பொருள் உருவாக்கம் மற்றும் உலகளாவிய வலை தொடர்பான உரையாடல்களுக்கான திறந்த மன்றமாகவும் திகழ்கிறது.
சான்றுகள்
பகுப்பு:நியமங்கள் உருவாக்கும் நிறுவனங்கள்
இந்திராணி ரகுமான்
இந்திராணி ரகுமான் (Indrani Rahman) (19 செப்டம்பர் 1930, சென்னை – 5 பெப்ரவரி 1999, நியூயார்க்) ஒரு இந்திய செவ்வியல் நடனப் பெண்மனி ஆவார். இவர் பரதநாட்டியம், குச்சிப்புடி, கதகளி மற்றும் ஒடிசி ஆகிய நடன வகைகளை மேற்கத்திய நாடுகளில் பிரபலமடையச் செய்தார். இந்நோக்கத்திற்காக மேலை நாடுகளுக்குச் சென்ற இவர் பின்பு 1976 ஆம் ஆண்டில் நியூயார்க்கில் நிரந்தரமாகக் குடியேறினார்.
1952 ஆம் ஆண்டில், அவர் இந்திய அழகி அணிவகுப்பில் வென்றார். பின்பு, அவர் அன்னை இராகினி தேவியின் நிறுவனத்தில் இணைந்தார். இந்திய செவ்வியல் அல்லது மரபுவழி நடன வகைகளில் ஒன்றான ஒடிசியை தனது சர்வதேசப் பயணங்களின் போது பிரபலமடையச் செய்தார். 1969 ஆம் ஆண்டில் இந்திராணி பத்மசிறீ விருதினையும், 1969 ஆம் ஆண்டில் நிகழ்த்து கலைகளில் சங்கீத நாடக அகாதமி விருதினையும் மற்றும் தாரக்நாத் தாசு விருதினையும் வென்றார்.
குடும்பமும் பின்னணியும்
இந்திராணி ரகுமான் சென்னையில் (அந்நாளைய மதராசு) பிறந்தார். இவர் இந்தோ-அமெரிக்கச் சபைக்கு சிறிது காலம் தலைவராக இருந்த பல்ராம் பாஜ்பாய் (1880–1962), மற்றும் இராகினி தேவி ஆகியோருக்கு மகளாகப் பிறந்தார். இவரது தந்தை இராம்லால் பாஜ்பாய் வட இந்தியப் பின்னணி கொண்ட ஒரு வேதியியலாளர் ஆவார். இவர் தனது உயர் கல்விக்காக ஐக்கிய அமெரிக்க நாட்டிற்குச் சென்றார். அங்கு அவர் 1893 ஆம் ஆண்டு பெடோஸ்கெய், மிச்சிகனில் பிறந்த லுயெல்லா செர்மான் என்ற அமெரிக்கரை மணந்தார். (இறப்பு 1982),  எசுத்தர் அவரது திருமணத்திற்குப் பிறகு இந்து மதத்தைத் தழுவினார். இதன் காரணமாக அவர் இராகிணி தேவி என்ற பெயரைச் சூட்டிக்கொண்டார். இத்தம்பதியினர் 1920 ஆம் ஆண்டில் இந்தியாவிற்குத் திரும்பினர். ராமலால் லாலா லஜபதி ராயால் தொடங்கப்பட்ட யங் இந்தியா பத்திரிக்கையில் உதவி ஆசிரியராகப் பணியில் சேர்ந்தார். இந்திய விடுதலைக்குப் பிறகு நியூயார்க்கில் இந்தியாவின் கவுன்சிலர் ஜெனரலாகவும் மற்றும் இந்தோ அமெரிக்க சபையின் தலைவராகவும் ஆனார். இதற்கிடையில், இராகினி இந்திய மரபு வழி நடனத்திற்கு மிகுந்த ஆர்வமிக்க ஆதரவாளராக மாறினார். அவரது வாழ்வை இந்திய மரபு வழி நடனக்கலைக்கு புத்துயிர் அளிக்கவும் போற்றிப் பாதுகாக்கவும் அர்ப்பணித்தார். இத்தகைய மாற்றமானது இராகினி, மைசூர் அரசாட்சியின் அரசவம்ச பெருமை மிக்க அரசவைக் கலைஞர் ஜெட்டி தாயம்மாவிடமிருந்து பரத நாட்டியத்தைக் கற்கத் தொடங்கியதிலிருந்து நிகழ ஆரம்பித்தது. பிறகு, அவர், தனது நாட்டியத் திறன்களை சென்னையின் அரசவை மங்கை கௌரி அம்மாவின் பொறுப்பில் இருந்த காலத்தில் கூர்தீட்டிக் கொண்டார். இந்திராணி இந்த கலவையான நிறப்பிரிவுகளைச் சார்ந்த தம்பதியினருக்கு மகளாக சென்னையில் பிறந்தார். தனது அமெரிக்கப் பூர்வீக அன்னையின் வளர்ப்பில் சுதந்திரமான முறையில் வளர்க்கப்பட்டார். அலங்கார அழகியரின் அணிவகுப்புகளில் கலந்து கொள்வதற்கு ஊக்கப்படுத்தப்பட்டார். நாடு முழுவதுமிருந்து அழகியர் அணிவகுப்பில் கலந்து கொள்வதை ஏற்றுள்ள வெகு சில பங்கேற்பாளர்களில் ஒருவராகக் கலந்து கொண்ட இந்திராணி 1952 ஆம் ஆண்டில் இந்தியாவின் நங்கையாகத் தேர்ந்தெடுக்கப்பட்டார். தனது 15 ஆம் வயதில், பள்ளிப்பருவத்தில், இந்தியச் சட்டத்தின்படி திருமணத்திற்குத் தகுதியற்ற வயதில் இவர், தன் வயதைப் போல் இருமடங்கு வயதை உடைய, உலகப்புகழ் பெற்ற கட்டிடடக்கலை வல்லுநர் அபீப் ரகுமானுடன் காதலின் காரணமாக சேர்ந்து வாழ்வதற்காக வீட்டை விட்டுச் சென்றார்.
மேற்கோள்கள்
பகுப்பு:1930 பிறப்புகள் பகுப்பு:1999 இறப்புகள் பகுப்பு:அமெரிக்க இந்துக்கள் பகுப்பு:குச்சிப்புடி நடனக் கலைஞர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:தமிழ்நாட்டு நடனக்கலைஞர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழ்நாட்டுப் பெண் கல்வியாளர்கள் பகுப்பு:சென்னை வடிவழகிகள் பகுப்பு:இந்தியப் பாரம்பரிய பெண் நடனக் கலைஞர்கள் பகுப்பு:பத்மசிறீ விருது பெற்ற கலைத் துறையினர்
அன்னபூர்ணா
அன்னபூர்ணா (Annapurna) தெலுங்கு திரைப்பட நடிகையாவார். இவர் நடிகர் மோகன் பாபுவுடன் முதல் படத்தில் நடித்தார். தமிழ் திரைப்படங்களான நாடோடிப் பாட்டுக்காரன், வரவு நல்ல உறவு ஆகியவற்றிலும் நடித்துள்ளார்.
குறிப்பு
பகுப்பு:இந்தியத் திரைப்பட நடிகர்கள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்கு மக்கள் பகுப்பு:இந்தியத் திரைப்பட நடிகைகள் பகுப்பு:1948 பிறப்புகள்
நரசம்பட்டி ஊராட்சி
நரசம்பட்டி ஊராட்சி (Narsampatti Gram Panchayat), தமிழ்நாட்டின் திருப்பத்தூர் மாவட்டத்தில் உள்ள கண்டிலி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1585 ஆகும். இவர்களில் பெண்கள் 806 பேரும் ஆண்கள் 779 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏசியன் டிரிபியூன்
ஆசியன் ரிபியூன் என்பது இலங்கை இனப்பிரச்சினை தொடர்பாக செய்திகளை வெளியிடும் ஒரு ஆங்கில இணைய வலைத்தளம் ஆகும். க. த ராசசிங்கம் என்ற இலங்கைத் தமிழரால் நாடத்தப்படும் இந்த வலைத்தளம், விடுதலைப் புலிகளை கடுமையான விமர்சிக்கும் வலைத்தளம் ஆகும். எல்லாதரப்பட்ட இலங்கை அரசின் செயற்பாடுகளை நியாப்படுத்தி இந்த வலைத்தளம் செய்தி வெளியிடுகிறது.
வெளி இணைப்புகள்
பகுப்பு:விடுதலை புலிகள் மீது விமர்சனங்கள்
ஷா ஆலம் II
அலி கவுஹர் (25 ஜூன் 1728 - 19 நவம்பர் 1806), என்பவர் வரலாற்றில் இரண்டாம்  ஷா ஆலம் என அறியப்பட்டவர் ஆவார். இவர் இந்தியாவின் பதினாறாவது முகலாய பேரரசர் ஆவார். அவர் இரண்டாம் அலாம்கிரின் மகனாவார். இவருடைய ஆட்சியின் போது இவரது அதிகாரத்தை மிகவும் குறுகிய எல்லைக்கு உட்பட்டதாக இருந்தது. இவரது ஆட்சிப்பரப்பு தில்லி முதல் பாலம் வரை ஆகும் என்று பெர்சிய மொழியில் எழுதப்பட்ட நூலான சுல்தானக இ ஷா ஆலம் குறிப்பிடுகிறது. பாலம் என்பது தில்லி புறநகர் பகுதியாகும்.
ஷா ஆலம் ஆப்கானிஸ்தானின் அமீர் அகமது ஷா அப்தாலியால் பல ஆக்கிரமிப்புகளை எதிர்கொண்டார், இது மராத்திய சாம்ராஜ்ஜியத்திற்கு இடையே மூன்றாவது பானிபட் போருக்கு வழிவகுத்தது, தில்லி மற்றும் முகலாய விவகாரங்களை அப்துல்லா தலைமையிலான ஆப்கானியர்கள் பாதுகாத்து வந்தனர். 1760 ஆம் ஆண்டில் அப்தலியின் ஆக்கிரமிப்பு படைகள் சதாசிவராவ் பாவ் தலைமையிலான மராத்தியர்களால் விரட்டியடிக்கப்பட்டன, இவர் மூன்றாம்  ஷாஜஹானை, மூன்றாம் பெரோஸ் ஜங்- ன் கைப்பாவையாகவும், இரண்டாம் ஷா ஆலத்தை மராட்டிய சாசனத்தின் கீழ் உரிமையுள்ள பேரரசராக நிறுவினார்.
இரண்டாம் ஷா ஆலம் ஒரே மற்றும் சரியான சக்கரவர்த்தியாக கருதப்பட்டார், ஆனால் மராத்திய தளபதி மகாதாஜி ஷிண்டேவின் பாதுகாப்பின் கீழ் இருந்த தில்லிக்கு 1772 வரை இவர் திரும்ப முடியவில்லை. இவர் பாக்சார் போரில் பிரித்தானியக் கிழக்கு இந்திய கம்பெனிக்கு எதிராகப் போராடினார்.
இரண்டாம் ஷா ஆலம் கவிதைத் தொகுப்பினை எழுதியுள்ளார், இவரது புனைபெயர் அப்டாப் என்பதாகும். இவரது கவிதைகளை மிர்ஸா பகிர் மேகின் என்பவர் வழிநடத்தி, தொகுத்து சேகரித்தார்.
ஆரம்ப வாழ்க்கை
1728 ஜூன் 25 இல், முகலாய பேரரசர் ஜஹந்தர் ஷாவின் மகனான "ஷாஜாதா" (இளவரசர்) அசீஸ்-உத்-தின் என்பவருக்கு அலி கவுஹர் பிறந்தார். இவரது தந்தை பேரரசராக மாறியதன் மூலம் இவர் ஒரு கௌரவமான இளவரசனாக பதிவு செய்யப்படவில்லை, ஆகவே இவரது தந்தையின் ஆட்சியின் போக்கில் இயற்கையாக நியமிக்கப்பட்டார்.
இவரது தந்தையின் இணைப்பில், இவர் பேரரசின் "வலி ஆத்" (அரச இளவரசர்) ஆனார். ஆனால் வஜீர் இமாத்-உல்-முல்க் என்பவர் கையில் கிட்டத்தட்ட அனைத்து அதிகாரமும் இருந்தது. ஆகவே இவர் உயிர் பிழைக்க 1758 ஆம் ஆண்டு, டெல்லியில் இருந்து தப்பிச் சென்றார்.
மேற்கோள்கள்
பகுப்பு:1728 பிறப்புகள் பகுப்பு:1806 இறப்புகள் பகுப்பு:முகலாய அரசர்கள் பகுப்பு:தைமூரியப் பேரரசர்கள் பகுப்பு:18-ஆம் நூற்றாண்டு இந்திய அரசர்கள்
ரெண்டு பொண்டாட்டி காவல்காரன்
ரெண்டு பொண்டாட்டி காவல்காரன் (Rendu Pondatti Kaavalkaaran) 1992 ஆம் ஆண்டு இரேலங்கி நரசிம்மராவ் இயக்கி தமிழ் மொழியில் வெளிவந்த நகைச்சுவைத் திரைப்படமாகும். இப்படத்தில் ஆனந்த் பாபு இரட்டை வேடத்திலும், ரோகிணி, வைதேகி, தேவிப்ரியா ஆகியோர் முக்கிய வேடங்களில் நடித்துள்ளனர். பி. பலராமன் தயாரித்த இப்படத்திற்கு, இராஜ்–கோட்டி இசையமைத்திருந்தினர். இப்படம் 1992 பிப்ரவரி 7 அன்று வெளியிடப்பட்டது. இந்த படம் இயக்குனரின் சொந்த தெலுங்குப் படமான இத்தரு பெல்லால முத்துலா போலீஸ் என்பதன் மறு ஆக்கமாகும்.
ஒலிப்பதிவு
வைரமுத்து எழுதிய படத்தின் பாடல்ளுக்குஇசையமைப்பாளர்கள் ராஜ்-கோட்டி இசையமைத்துருந்தனர்.தார். 1992 இல் வெளியிடப்பட்ட இந்த ஒலிப்பதிவில், 4 தடங்கள் உள்ளன.
நேதாஜி ஜெயந்தி
நேதாஜி ஜெயந்தி என்பது இந்திய தேசிய இராணுவத்தை வழிநடத்தி இந்திய விடுதலைப் போராட்டத்தில் பங்கெடுத்த நேதாஜி சுபாசு சந்திர போசு பிறந்த நாளான ஜனவரி 23ல் கொண்டாடப்படும் நாளாகும். இந்த நாள் நேதாஜியின் சொந்த ஊர் இருக்கும் இந்தியாவின் மேற்கு வங்காளம் மாநிலத்தில் கொண்டாடப்படுகிறது. இந்த நாள் மேற்கு வங்காள மாநில அரசின் விடுமுறை நாளுமாகும். வேறு இந்திய மாநிலங்களில் இதற்கு விடுமுறை அளிக்கப்படுவதில்லை.
மேற்கோள்கள்
பகுப்பு:சனவரி சிறப்பு நாட்கள்
செங்கப்படுத்தான்காடு
செங்கப்படுத்தான்காடு தஞ்சாவூர் மாவட்டத்தின், பட்டுக்கோட்டை வட்டத்தில் உள்ளது. துவரங்குறிச்சியிலிருந்து 2 கிமீதொலைவிலும் தாமரன்கோட்டையிலிருந்து 2 கிமீ தொலைவிலும் இவ்வூர் அமைந்துள்ளது. இந்த ஊர், பட்டுக்கோட்டை சட்டமன்றத் தொகுதியின் கீழும், புதுக்கோட்டை நாடாளுமன்றத் தொகுதியின் கீழும் வருகின்றது. இது தமிழகத்தின் புகழ்பெற்ற கவிஞர் பட்டுக்கோட்டை கல்யாணசுந்தரம் அவர்கள் பிறந்த ஊராகும்.
பெய்ஜிங் மிங் நகர கோட்டை இடிபாடுகள் பூங்கா
பெய்ஜிங் மிங் நகர கோட்டை இடிபாடுகள் பூங்கா( Beijing Ming City Wall Ruins Park) என்பது பெய்ஜிங்கில் உள்ள ஒரு பூங்காவாகும். இது நகரத்தின் மிங் அரசர்கள் கால கோட்டைகளின் மிக நீண்ட மற்றும் சிறந்த பாதுகாக்கப்பட்ட பகுதியைக் கொண்டுள்ளது. நகர மையத்திலிருந்து 3 கி.மீ (1.9 மைல்) தொலைவில் அமைந்துள்ள இந்தப் பூங்கா மேற்கு நோக்கி சோங்வென்மென் முதல் தோங்பியன்மென் வரையிலும் பின்னர் வடக்கே பெய்ஜிங் இருப்புப்பாதை நிலையத்திற்கு அருகிலும் உள்ளது. இந்த பூங்காவில் மிங் கால கோட்டைச்சுவரின் 1.5 கிமீ (0.93 மைல்) பகுதியும், தென்கிழக்கு மூலையில் ஒரு கோபுரமும் உள்ளன. அவை 550 ஆண்டுகளுக்கும் மேலானவை. மேலும், தெற்கு மற்றும் கிழக்கு நோக்கி பசுமையான புல்வெளிகயால் சூழப்பட்டுள்ளன. இந்த பூங்கா 15.5 எக்டேர் (38 ஏக்கர்) பரப்பளவு உள்ளது. இதில் 3.3 எக்டேர் (8.2 ஏக்கர்) பரப்பளவில் கோட்டைகளும் 12.2 எக்டேர் (30 ஏக்கர்) பசுமையான இடமும் அடங்கும். மூலையில் உள்ள கோபுரத்திற்கும், கோட்டையின் மேலே உள்ள கோபுரங்களுக்கான அணுகல் வணிக நேரங்களில் கிடைக்கிறது. மேலும் கட்டணம் செலுத்த வேண்டும். மூலையில் உள்ள கோபுரத்தில் சிவப்பு வாயில் கலைக்கூடமும் உள்ளது. மீதமுள்ள பூங்கா எல்லா நேரங்களிலும் பொதுமக்களுக்கு இலவசமாக திறக்கப்பட்டுள்ளது.
அமைவிடமும், அணுகலும்
வலது|thumb|263x263px| பெய்ஜிங்கின் மிங் நகர கோட்டைச் சுவர்களின் வரைபடம். இந்தப் பூங்கா பெய்ஜிங்கின் உள் சுவர் நகரத்தின் தென்கிழக்கு மூலையில், தியனன்மென் சதுக்கத்தின் தென்கிழக்கில் சுமார் 3 கி.மீ (1.9 மைல்) தொலைவில் அமைந்துள்ளது. இப்போது இரண்டாவது வட்டச் சாலையின் அருகே தோங்செங் மாவட்டத்தில் உள்ளது. தென்கிழக்கு மூலையில் அமைந்துள்ள கோபுரம் உள்ளிட்ட கோட்டையின் ஒரு பகுதியே பூங்காவில் பாதுகாக்கப்படுகிறது. நீளமான தெற்கு நகர சுவர் தென்கிழக்கு மூலை கோபுரத்துடன் இணைக்கப்பட்டுள்ளது. அதே நேரத்தில் கிழக்கு நகர சுவரின் ஒரு குறுகிய பகுதி மூலையில் கோபுரத்திலிருந்து பெய்ஜிங் இருப்புப்பாதை நிலையத்திலிருந்து ஒரு இருப்புப்பாதை மூலம் பிரிக்கப்பட்டுள்ளது. தெற்கு நகரச் சுவரின் அடிவாரத்தில் உள்ள பூங்கா இடம் சோங்வென்மென் கிழக்கு அவென்யூ வழியாக இரண்டாவது வட்டச் சாலை வரை நீண்டுள்ளது. பெய்ஜிங் பண்டைய ஆய்வகம், ஜியாங்குவோமனில் கிழக்கு நகர சுவரின் மற்றொரு பகுதியில் கட்டப்பட்டுள்ளது. இது மூலை கோபுரத்தின் வடக்கே ஒரு குறுகிய தூரத்தில் உள்ளது. பெய்ஜிங் இருப்புப்பாதை நிலையமும், அதன் கிடங்குகளும் பூங்காவின் வடக்குப் பகுதியை ஆக்கிரமித்துள்ளன.
வரலாறு
இது, 1419 இல் மிங் வம்சத்தின் போது கட்டப்பட்டது. 1960களின் முற்பகுதி வரை மிங் நகர சுவர்கள் கிட்டத்தட்ட 550 ஆண்டுகளாக இருந்தன. பெய்ஜிங்கில் சுரங்கப்பாதையை உருவாக்க பெரும்பாலான வாயில்களும், சுவர்களும் இடிக்கப்பட்டன. அசல் சுவரின் 40 கி.மீ பகுதியில், இந்த 1.5 கி.மீ பகுதி மட்டுமே காப்பாற்றப்பட்டது. சுவரின் இந்த பிரிவின் உள்ளே (சுவரின் வடக்கு) பெய்ஜிங் இருப்புப்பாதை நிலையத்தின் யார்டுகள் உள்ளன. சுவருக்கு வெளியே (சுவரின் தெற்கே) குடியிருப்பு வீடுகளும், சிறு வணிக நிறுவனங்களும் அமைந்துள்ளன.
இது சுவர்கள் நின்ற இடத்திற்கு அடியில் இயங்குகிறது. பெய்ஜிங் ரயில் நிலையத்தில் நிறுத்த சுரங்கப்பாதையின் உள் வளையக் கோடு சோங்வென்மெனில் உள்ள உள் நகரமாக மாறியது, மேலும் உள் நகரத்தின் தென்கிழக்கு மூலையில் உள்ள சுவரின் ஒரு பகுதிக்கு அடியில் ஓடத் தேவையில்லை. 40 பேரில் அசல் சுவரின் கி.மீ., இது 1.5 மட்டுமே கிமீ பிரிவு காப்பாற்றப்பட்டது. சுவரின் இந்த பிரிவின் உள்ளே (சுவரின் வடக்கு) பெய்ஜிங் நிலையத்தின் ரயில்வே யார்டுகள் உள்ளன. சுவருக்கு வெளியே (சுவரின் தெற்கே) குடியிருப்பு வீடுகளும் சிறு வணிகங்களும் நின்றன.
மறுசீரமைப்பின் போது, பூங்காவிலுள்ள மைதானத்தில் சுமார் 400 மரங்கள், 6,000 புதர்ச் செடிகள், 100,000 பூச்செடிகள் போன்றவைகள் நடப்பட்டன. 2009 ஆம் ஆண்டில், பூங்கா மைதானத்தில் சுமார் 600 பழைய மரங்கள் பல்வேறு சமூக அமைப்புகளால் "ஏற்றுக்கொள்ளப்பட்டன", அவை மரங்களை வளர்ப்பது, கத்தரித்தல் மற்றும் பூச்சிகளைக் கட்டுப்படுத்துவதற்கான செலவில் பங்களிப்பதாக உறுதியளித்தன.
வெளி இணைப்புகள்
பகுப்பு:Coordinates on Wikidata பகுப்பு:சீன உட்கட்டமைப்பு
ஐக்கிய அரபு அமீரகத் துடுப்பாட்ட அணி
ஐக்கிய அரபு எமிரேட்ஸ் தேசிய துடுப்பாட்ட அணி (The United Arab Emirates national cricket team فريق الإمارات الوطني للكريكيت   ) என்பது சர்வதேச துடுப்பாட்டடில் ஐக்கிய அரபு எமிரேட்ஸை பிரதிநிதித்துவப்படுத்தும் அணி. அவை எமிரேட்ஸ் துடுப்பாட்ட வாரியத்தால் (ஈசிபி) நிர்வகிக்கப்படுகின்றன, இது 1989 ஆம் ஆண்டில் பன்னாட்டுத் துடுப்பாட்ட அவையின் (ஐசிசி) துணை உறுப்பினராகவும். 2005 முதல், ஐ.சி.சியின் தலைமையகம் துபாயில் அமைந்துள்ளது.
வளர்ந்து வரும் ஒருநாள் சர்வதேச (ஒருநாள்) அணிகளில் ஒன்றான ஐக்கிய அரபு எமிரேட்ஸ் 2000 மற்றும் 2006 க்கு இடையில் தொடர்ச்சியாக நான்கு போட்டித் தொடர்களில் ஏ.சி.சி கோப்பையினை வென்றது, மேலும் 1996, 1998 இல் போட்டிகளில் விளையாடிய காலங்களில் இரண்டாம் இடத்தைப் பிடித்தது மற்றும் 2008. அவர்கள் 1994 இல் ஐ.சி.சி கோபையினை வென்றனர், மேலும் அந்த ஆண்டில் முதல் ஒருநாள் போட்டிகளில் விளையாடினர், பின்னர் 1996 துடுப்பாட்ட உலகக் கிண்ணக் கோப்பையில் விளையாடினர். மேலும் 2004 மற்றும் 2008 ஆசிய கோப்பைத் துடுப்பாட்டத் தொடர்களிலும் இந்த அணுஇ விளையாடியது. 2014 உலகக் கோப்பை தகுதிச் சுற்றில், ஐக்கிய அரபு எமிரேட்ஸ் ஸ்காட்லாந்திற்கு அடுத்த இடத்தைப் பிடித்தது, 2015 உலகக் கோப்பைக்கு தகுதி பெற்தன் மூலம்  2018 ஆம் ஆண்டு வரை ஒருநாள் போட்டிகளில் விளையாடும் தகுதியினைப் பெற்றது.
ஐக்கிய அரபு எமிரேட்ஸ் 2014 ஐசிசி உலக இருபது குரூப் ஸ்டேஜ் வரை சென்றது. இந்த அணி 2019 ஐசிசி டி 20 உலகக் கோப்பை தகுதிப் போட்டிக்கு விளையாட்டு நடத்தும் நாடு என்பதாக தகுதி பெற்றுள்ளது.
1994 ஐ.சி.சி வாகையாளர் கோபை
கென்யாவில் நடைபெறும் போட்டிகளுக்கான நேரத்தில் ஒரு வெற்றிகரமான தேசிய அணியை உருவாக்கும் நம்பிக்கையில், ஈ.சி.பி., இந்தியா, பாகிஸ்தான் மற்றும் இலங்கையில் முதல் தர அனுபவமுள்ள பல வீரர்களை நாட்டில் வேலைவாய்ப்பு பெற அழைத்தனர், இதன்மூலம் அவர்களை ஐக்கிய அரபு அணி சார்பாக போட்டிகளில் கலந்துகொள்ல வைக்க நினைத்தனர்.
சுல்தான் சரவானியின் அணியின் தலைவராக இருந்து   ஐக்கிய அரபு எமிரேட்ஸ் கோப்பையை வென்றது, இதனால் 1996 உலகக் கோப்பைக்கு தகுதி பெற்றது. இறுதிப் போட்டியில் ஐக்கிய அரபு எமிரேட் கென்யாவை தோற்கடித்தது, இந்த தோல்வியினைப் பொறுத்துக்கொள்ள இயலாத கென்யா வீரர்களும் துடுப்பாட்ட வாரியமும் இவர்களை இறக்குமதி செய்யப்பட்ட கூலிப்படையினரின் குழு என்று வர்ணித்தனர். இந்த சர்ச்ச்சையில் ஐ.சி.சி ஒப்பீட்டளவில் அமைதியாக இருந்தபோதிலும், எதிரகாலத்தில் இது தொடர்பாக இருக்கமான முடிவுகள் எடுக்கப்பட்டன.
சான்றுகள்
பகுப்பு:ஐக்கிய அரபு அமீரகத்தில் விளையாட்டு பகுப்பு:நாடுகள் வாரியாகத் துடுப்பாட்ட அணிகள்
தகரப்புதூர் ஊராட்சி
தகரப்புதூர் ஊராட்சி (Thagarapudur Gram Panchayat), தமிழ்நாட்டின் சேலம் மாவட்டத்தில் உள்ள கெங்கவல்லி வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2327 ஆகும். இவர்களில் பெண்கள் 1113 பேரும் ஆண்கள் 1214 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எலவம்பட்டி மாரியம்மன் கோயில்
எலவம்பட்டி மாரியம்மன் கோயில் தமிழ்நாட்டில் சேலம் மாவட்டம், எலவம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சனவரி 31, 2009 பிரித்தானியா கண்டனப் பேரணி
சனவரி 31, 2009 பிரித்தானியா கண்டனப் பேரணி என்பது இலங்கை அரசு மேற்கொண்டுவரும் ஈழத்தமிழர் இனவழிப்பை கண்டித்து இலண்டனில் சனவரி 31, 2009 இல் பிரித்தானியத் தமிழர்களால் நடாத்தப்பட்ட எதிர்ப்புப் போராட்டம் ஆகும். இதில் 50 000 மேற்பட்ட தமிழ் மக்கள் கலந்து கொண்டதாக பிபிசி செய்திகள் வெளியிட்டுள்ளது. இது British Tamil Forum ஆல் ஒழுங்கு செய்யப்பட்டது. இதில் பல பிரித்தானிய நாடாளுமன்ற உறுப்பினர்கள் கலந்துகொண்டு இலங்கை அரசைக் கண்டித்தனர்.
மேற்கோள்கள்
பகுப்பு:பிரித்தானியத் தமிழர்
முகம்மது தல்ஹா
பகுப்பு:பாக்கித்தானியத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
ஆசியக் கிண்ணம் 1988
1988 ஆசியக் கிண்ணம் (1988 Asia Cup, அல்லது வில்ஸ் ஆசியக் கிண்ணம்), மூன்றாவது ஆசியக் கிண்ணத் துடுப்பாட்டப் போட்டிகளாகும். இச்சுற்றுப் போட்டி வங்காள தேசத்தில் 1988 ஆம் ஆண்டு அக்டோபர் 26 முதல் நவம்பர் 4 வரை இடம்பெற்றது. வங்காள தேசம், இந்தியா, பாகிஸ்தான், இலங்கை ஆகிய நான்கு அணிகள் இத்தொடரில் பங்கு பற்றின.
இச்சுற்றுப் போட்டியின் முதற் சுற்றில் ஒவ்வொரு அணியும் மற்றைய அணிகளுடன் தனித்தனியே ஒரு முறை மோதின. இவற்றிம் முதல் இரண்டு அணிகள் இறுதிச் சுற்றில் விளையாடின. இறுதிச் சுற்றில் இந்திய அணி இலங்கை அணியை 6 விக்கெட்டுகள் வித்தியாசத்தில் வெற்றி பெற்று இரண்டாவது தடவையாக ஆசியக் கிண்ணத்தைப் பெற்றுக் கொண்டது.
மேற்கோள்கள்
பகுப்பு:ஆசியக் கிண்ணம் பகுப்பு:1988 நிகழ்வுகள் பகுப்பு:வங்காளதேசத்தில் துடுப்பாட்டம்
கொங்கு நாட்டு சமையல்
thumb| அரிசியும் பருப்பு சாதம்|263x263px கொங்கு நாட்டு சமையல் என்பது தென்னிந்தியாவில், தமிழ்நாட்டில் கோயம்புத்தூர், திருப்பூர், ஈரோடு, கரூர், நீலகிரி, சேலம், நாமக்கல், திண்டுக்கல், தர்மபுரி, கிருஷ்ணகிரி மாவட்டங்களை உள்ளடக்கிய கொங்கு நாடு என்ற பகுதியில் வழக்கத்தில் உள்ள சமையல் மரபு. கொங்கு நாடு தனக்கென்று எப்பொழுதும் தனியான வரலாறு, கலை, பண்பாடு, நாகரிகம், பழக்க வழக்கம், ஆகியவைகளைக் கொண்டது. கொங்கு நாட்டு சமையல் எளிமையும், சுவையும் நிறைந்த ஒரு இந்திய சமையல் வகை. கொங்குநாடு உணவு வகைகளில் தமிழ்நாட்டின் மிகவும் பிரபலமான உணவு வகைகளில் ஒன்றாகும்.
கொங்கு நாட்டு சமையலில் அதிகம் பயன்படுத்தப்படுவது கம்பு, திணை, சாமை, அரிசி, வீட்டில் இடித்து அரைத்த புத்தம் புது மசாலாக்கள், பயறு மற்றும் பருப்பு வகைகள், நல்லெண்ணெய், விளக்கெண்ணெய், தோட்டத்தில் அவ்வப்போது பறித்த காய்கறிகள், உருக்கிய நெய், கட்டித்தயிர் என்பனவாகும். கொங்கு நாட்டு அசைவ உணவில் பங்கு வகிப்பது நாட்டுக்கோழி, வெள்ளாட்டு இறைச்சி, மீன், இறால் போன்றவைகளாகும். மற்ற வட்டார மக்களைப் போலவே இவர்கள் பன்றி மற்றும் மாட்டு இறைச்சியினை உண்பதில்லை.
செட்டிநாட்டு சமையலுக்கு நேர்மாறாக, கொங்குநாடு உணவுகள் குறைவான மசாலாப் பொருட்களையும், தாராளமாக மிளகு, ஜீரா மற்றும் புதிதாக துருவிய மஞ்சள் ஆகியவற்றையும் பயன்படுத்துகின்றன. இப்பகுதியின் புவியியல் மற்றும் விவசாயம் உணவு முறையையும் பாதிக்கிறது. தென்னிந்தியாவின் தென்னிந்தியாவின் முன்னணி உற்பத்தியாளராக கொங்கு மண்டலம் இருப்பதால், உணவுகள் பொதுவாக இஞ்சி எண்ணெய், தேங்காய் எண்ணெய் மற்றும் மஞ்சள் ஆகியவற்றைப் பயன்படுத்தி சமைக்கப்படுகின்றன.
கொங்கு நாடு சமையலில் பல்வேறு வகையான சைவ மற்றும் அசைவ உணவுகள் உள்ளன. பொதுவாக வீடுகளில் தயாரிக்கப்படும் உணவு, உள்ளூர் பகுதியில் கிடைக்கும் நன்னீர் மீன் மற்றும் நாட்டுக் கோழி, பொன்னி போன்ற குறுகிய தானிய அரிசி, கொள்ளு குதிரைவாலி (பொதுவாக ரசத்தில் பயன்படுத்தப்படும்), உலர்ந்த அல்லது துருவிய தேங்காய் மற்றும் பல்வேறு வகைகளுடன் தயாரிக்கப்படுகிறது. இப்பகுதிக்கு தனித்துவமான காய்கறிகள். தினைகள் அடிக்கடி உணவு தயாரிப்பில் பயன்படுத்தப்படுகின்றன, களிமண் பானையில் தினைகளை ஊறவைத்து வேகவைத்து தயாரிக்கப்படும் நன்கு அறியப்பட்ட உருண்டை. கொங்குநாட்டின் சிறப்பு வாய்ந்த பருப்பு மற்றும் மசாலாப் பொருட்களுடன் சமைக்கப்படும் அரிசிப்பருப்பு சாதம், ஒவ்வொரு வாரமும் வீடுகளில் சமைக்கப்படுவது கிபி நான்காம் நூற்றாண்டிலிருந்து இருக்கும் ஒரு செய்முறையாகும். இங்கு விசேஷ நாட்களில் ஒப்புட்டு என்பது அரிசி, கொண்டைக்கடலை, உளுந்து அல்லது கரும்பு வெல்லம், ஏலக்காய் மற்றும் நெய் ஆகியவற்றால் செய்யப்பட்ட இனிப்பு உணவாகும்.
பிரபலமான உணவுகள்
பரோட்டா மற்றும் மைதா அல்லது பிற மாவுடன் செய்யப்படும் அரிசி பருப்பு சாதம் போன்ற உணவுகள் இப்பகுதிக்கு தனித்துவமானவை மற்றும் பெரும்பாலும் வீட்டில் சமைக்கப்படுகின்றன. ஏராளமான எண்ணெய் வித்துக்கள் விளைவதற்கு ஆசிர்வதிக்கப்பட்ட இப்பகுதி மக்கள் எண்ணையில் ஊறவைத்த பல்வேறு வகையான ஊறுகாய்களை செய்கிறார்கள். கொங்கு மண்டலத்தில் எலுமிச்சை, பச்சை மாம்பழம், பச்சை மிளகாய், இஞ்சி ஊறுகாய்கள் அதிகம்.
வாசனைச் சரக்குகள்
கொங்கு நாட்டு சமையலில் பயன்படும் வாசனைச் சரக்குகள்:
மேற்கோள்கள்
பகுப்பு:தென்னிந்திய சமையல் பகுப்பு:தமிழர் சமையல் பகுப்பு:கொங்கு
வார் (பொறிமுறை)
பொறிமுறையில் வார் [ஆங்கிலத்தில் belt (mechanical)] என்பது, வளைந்து கொடுக்கும் தன்மையுடைய பொருளினால் செய்யப்பட்ட வளைய வடிவ சாதனமாகும். இயந்திர பாகமான வார், பொதுவாக இரண்டு அல்லது அதற்கு மேற்பட்ட சுழலும் தண்டுகளை பொறிமுறையில் இணைக்கிறது.
வார்கள் பொதுவாக இயக்கத்தின் மூலங்களாகவோ, ஆற்றலை அதிகத் திறனுடன் மாற்றவோ அல்லது ஒப்பு-நகர்விற்காகவோ பயன்படுத்தப்படுகின்றன. இயக்கத்தின் மூலமாக செயல்படுதலுக்கு சுமந்து-செல்லி வாரை (conveyor belt) உதாரணமாகக் கூறலாம். இங்கு வாரானது இரு புள்ளிகளுக்கிடையே சுமைகளை தொடர்ச்சியாகக் கொண்டு செல்கிறது.
ஆற்றல் செலுத்துகை
தண்டுகளுக்கிடையே ஆற்றலை எடுத்துச் செல்ல எளிய, சிக்கனமான சாதனமாக வார்கள் கருதப்படுகின்றன. குறைவான ஓசையுடன் இலகுவாக ஓடுதல், வாரின் சிறப்பாகும். எனினும் பற்சக்கர மற்றும் சங்கிலி செலுத்துகைகளுடன் ஒப்பிடும்போது, வலு குறைந்த ஒன்றாக வார் இருக்கிறது.
பகுப்பு:இயந்திர பாகங்கள்
தேவிலால்
சௌத்ரி தேவிலால் (Chaudhary Devi Lal) (பிறப்பு: 25 செப்டம்பர் 1915 – இறப்பு: 6 ஏப்பிரல் 2001)  சாட் சமூகத்தை சார்ந்த இந்திய அரசியல்வாதி. அரியானா மாநில முதல்வராக 1977-1979 மற்றும் 1987-1989 ஆகிய காலகட்டத்தில் இரு முறை பணியாற்றியவர். மேலும் வி. பி. சிங் மற்றும் சந்திரசேகர் பிரதமர்களாக இருந்தபோது, இந்திய அரசின் துணைப் பிரதமராக 1989-1991ஆம் ஆண்டு முடிய செயல்பட்டவர்.
அரசியல்
1958 இல் அரியானாவைப் பஞ்சாப் மாநிலத்திலிருந்து பிரித்து புதிய மாநிலத்தைத் தோற்றுவிக்க முக்கியப் பங்கு வகித்தவர்.
1971 ஆம் ஆண்டில் இந்திய தேசிய காங்கிரஸ் கட்சியிலிருந்து வெளியேறி, 1974இல் சிர்சா சட்டமன்றத் தொகுதியில் போட்டியிட்டு வென்றார்.
இந்திரா காந்தியின் நெருக்கடி நிலை காலத்தில், மிசா சட்டத்தில் கைதாகி 19 மாதங்கள் சிறையில் இருந்தவர்.
1977இல் ஜனதா கட்சியில் இணைந்து, அரியானா சட்டமன்ற தேர்தலில் வெற்றி பெற்று மாநில முதல்வர் ஆனார்.
1987இல் லோக் தளம் எனும் மாநில கட்சியைத் தோற்றுவித்து, அரியானாவின் 90 சட்டமன்றத் தொகுதிகளில் 85 தொகுதிகளில் இவரது லோக் தள கூட்டணி வெற்றி பெற்று இரண்டாம் முறையாக அரியானா மாநில முதல்வர் ஆனார்.